EkBass/fiwiki-20250220-pages-articles huggingface dataset:
Momir Bulatović

Momir Bulatović (kyrillisenä Момир Булатовић) (21. syyskuuta 1956 Belgrad, Jugoslavia – 30. kesäkuuta 2019 Podgorica, Montenegro) oli montenegrolainen ja entinen jugoslavialainen poliitikko, joka toimi Montenegron presidenttinä Jugoslavian liittotasavallan aikana vuosina 1990–1998 ja Jugoslavian pääministerinä vuosina 1998–2000 presidentti Slobodan Miloševićin syrjäyttämiseen asti. Bulatovićin asema kohosi huomattavasti byrokratianvastaisen vallankumouksen jälkeen ja hän oli Serbian presidentti Milosevićin ja tämän politiikan olennainen tukija Jugoslavian sosialistisessa liittotasavallassa. Jugoslavian hajoamissotien myötä Montenegron osatasavallan presidenttinä Bulatović vastasi montenegrolaisreserviläisten osallistumisesta Dubrovnikin piiritykseen ja Bosnian sotaan. Kansainvälinen Jugoslavia- tuomioistuin selvitti Bulatovićin osuutta sotarikoksiin Bosnia- Hertsegovinassa, mutta häntä vastaan ei nostettu syytteitä. Bulatović toimi Miloševićin, Radovan Karadžićin ja Nikola Šainovićin puolustusten todistajana. Jugoslavian kommunistipuolueen hajoamisen jälkeen Bulatović johti Montenegron kommunistipuolueen seuraajaa demokraattista sosialistipuoluetta vuoteen 1997 asti, jolloin Milo Đukanović syrjäytti Jugoslavian liittotasavallan säilyttämistä ja Serbia-unionismia kannattaneen Bulatovićin. Bulatovićin johtama vähemmistö perusti Montenegron sosialistisen kansanpuolueen, joka jatkoi Serbian ja Montenegron unionia ajavaa linjaa. Koska vuonna 2001 sosialistinen kansanpuolue päätyi eurooppamielisen Predrag Bulatovićin johtoon, erosi Momir Bulatović jälleen puolueesta ja perusti uuden, tällä kertaa Montenegron kansan sosialistipuolueen, joka toimi vuoteen 2009 asti. ==Lähteet== ==Aiheesta muualla== Luokka:Montenegron presidentit Luokka:Jugoslavian pääministerit Luokka:Vuonna 1956 syntyneet Luokka:Vuonna 2019 kuolleet
Ernst Neizvestny

Ernst Neizvestny (9. huhtikuuta 1925 Sverdolsk, Neuvostoliittohttps://tass.com/society/893446 – 9. elokuuta 2016 New York, Yhdysvallat) oli amerikanvenäläinen kuvanveistäjä, syntyperältään juutalainen. Neizvestny lähti Neuvostoliitosta 1976 siinä vaiheessa, kun juutalaisille sallittiin maastamuutto. Hän muutti ensin Sveitsiin ja sieltä vuoden kuluttua Yhdysvaltoihin. Neuvostoliiton johtaja Nikita Hruštšov arvosteli ankarasti Neizvestnyn töitä tämän näyttelyssä 1962: "Saastaa! Paskaa! Häpeällistä!" mihin Neizvestny vastasi: ”Voitte olla pääministeri ja puheenjohtaja, mutta ette täällä minun töitteni edessä. Täällä minä olen pää.” Kiistasta huolimatta Hruštšovin sukulaiset pyysivät Neizvestnyltä muistomerkin Hruštšovin haudalle. Muistomerkki paljastettiin monien vaiheiden jälkeen 1974 Novodevitšin hautausmaallaNyberg s. 14–15. Neizvestnyn tunnettuja töitä on Gulag- vankileirien muistomerkki Surun naamio, joka paljastettiin 1996 Venäjällä Magadanissa. Presidentti Urho Kekkonen sai 1965 pääministeri Aleksei Kosyginilta lahjaksi Neizvestnyn veistoksen Äiti maa.Nyberg s. 18 Vuonna 1975 Neizvestny lähestyi Kekkosta epävirallisesti kirjeellä, jossa hän pyysi Kekkosen apua maastapoistumisluvan saamiseksi. Kun Neizvestny julkisti kirjeen kansainväliselle lehdistölle, Kekkosen silmissä siitä tuli propagandakirje.Nyberg s. 13–14 == Lähteet == * ===Viitteet=== ==Aiheesta muualla== Luokka:Neuvostoliittolaiset taidemaalarit Luokka:Yhdysvaltalaiset taiteilijat Luokka:Vuonna 1925 syntyneet Luokka:Vuonna 2016 kuolleet
Storträsk – Bakträsk

Storträsk – Bakträsk on noin kolmen neliökilometrin laajuinen järvi Kirkkonummella. Järvi sijaitsee Kirkkonummen länsiosassa Humaljärven luoteispuolella ja Juusjärven länsipuolella. Storträsk – Bakträskin muita lähijärviä ovat muun muassa Stora Lonoks, Lilla Lonoks ja Karhujärvi. Etäisyys Kirkkonummen keskustasta on noin seitsemän kilometriä luoteeseen; etäisyys Helsingin keskustasta on noin 32 kilometriä länteen. Storträsk – Bakträsk on pinta-alaltaan Kirkkonummen kolmanneksi suurin järvi. Se on ruskeavetinen ja runsasravinteinen. Muodoltaan se on erittäin vaihteleva: niemiä, lahtia ja poukamia on lukuisia. Storträsk on järven läntisen selän nimi, Bakträsk on puolestaan järven itäisen selän nimi. Selkiä jakaa Lövnäsin niemi. Bakträskin eteläisen osan muodostaa kaakkoon työntyvä kapea lahti nimeltään Nydalsviken. Storträsk – Bakträskin pohjoisrannoilla on asutusta ja viljelyksiä. Bakträskin rannalla sijaitsee Kurkgårdin kartanomaisema, joka on määritelty kulttuurihistoriallisesti arvokkaaksi. == Lähteet == == Aiheesta muualla == *Kirkkonummen järvien ja lampien nimet : Bakträsk Luokka:Kirkkonummen järvet Luokka:Siuntionjoen vesistö
Fröknarna

Fröknarna on kahden drumliinisaaren muodostama ryhmä Espoon itäsaaristossa. Suurempaa kutsutaan nimellä Stora Fröken, ja se sijaitsee aivan Länsiväylän pohjoispuolella. Pienempää kutsutaan nimellä Lilla Fröken, ja se sijaitsee välittömästi Keilalahden venesataman kaakkoispuolella. Virallisessa kaupunginosajaossa Fröknarna kuuluu Otaniemeen.Fröknarna Espoon opaskartalla Fröknarna-saaret ovat mannerjäätikön pohjalla muodostuneiden virtaviivaisten selänteiden lakia. Niiden luoteisosassa sijaitsevien kalliokohoumien kaakkoispuolelle muodostui aikoinaan moreenia, kun jäätikkö siirtyi kohden kaakkoa. Pieniä saaripareja on nimetty Fröknarnan tapaan myös muualla Uudellamaalla. Tavallisimpia ovat Bröderna ja Systrarna. == Lähteet == == Aiheesta muualla == *Tiedostopalvelu.maanmittauslaitos.fi *Paikkatietoalusta: Fröknarna *Fröknarna, Uusimaa, Suomi — Sunrise, Sunset and Daylength Luokka:Espoon saaret Luokka:Otaniemi
Mahón-Menorca

Mahón-Menorca on espanjalainen Menorcan saarelta peräisin oleva lehmänmaidosta valmistettava juusto. ==Historia== Mahón-Menorca-juustoa valmistetaan Espanjan Baleaareihin kuuluvalla Menorcan saarella. Saari on tunnettu lehmistään jo pitkään. Antiikin kreikkalaiset kutsuivat saarta nimellä Meloussa, joka viittaa lehmien maahan. Ensimmäinen maininta historiallisissa lähteissä saaren juustosta on vuodelta 417. Mahón-nimen juusto sai Menorcan brittivallan aikana 1700-luvulla ja se viittaa Menorcan pääkaupunki Mahóniin. Juusto sai espanjalaisen suojatun alkuperänimityksen vuonna 1985 ja juuston nimi on ollut virallisesti Mahón-Menorca vuodesta 1993. Menorca lisättiin juuston nimeen, kun sen säännösten mukainen tuotantoalue laajennettiin käsittämään koko saari. ==Valmistus== Nykyisin Mahón-Menorca-juustoa tuotetaan teollisesti sekä perinteisemmin käsityönä. Se valmistetaan lehmänmaidosta. Sekaan saatetaan lisätä korkeintaan 5 % lampaanmaitoa. Juustoa valmistettaessa maitoon muodostuva juustomassa pilkotaan ja kuivataan herasta harsokankaisiin (fogasser) käärittynä ja kulmista ripustettuna. Seuraavassa vaiheessa harsokangas sidotaan langalla, minkä jälkeen juusto puristetaan. Harsokangas jättää juustoa puristettaessa Mahón-Menorca-juustolle tyypilliset painaumajäljet (mamella) juuston yläpintaan. Juustoa kypsytetään kolmeksi eri tyypiksi. Nuorin tyyppi kypsyy 20–60 päivää, kevyesti kypsytetty kahdesta viiteen kuukautta ja vanha juusto yli viisi kuukautta. Juustoa kypsytettäessä juustoon levitetään voita tai oliiviöljystä ja paprikoista tehtävää seosta. Menettely ehkäisee juuston kuivumista ja suojelee esimerkiksi hyönteisiltä. Espanjalaisista juustoista Mahón-Menorca on toiseksi suosituinta heti Manchego-juuston jälkeen. Vuonna 2013 juustoa tuotettiin teollisesti 2 200 tonnia. ==Lähteet== ==Aiheesta muualla== *Queso Mahón-Menorca Luokka:Espanjalaiset juustot Luokka:Lehmänmaitojuustot
The Hows of Us

The Hows of Us ensi-iltansa saanut filippiiniläinen tagaloginkielinen draamaelokuva, jonka on ohjannut Cathy Garcia-Molina. == Näyttelijät == == Aiheesta muualla == * Luokka:Vuoden 2018 elokuvat Luokka:Filippiiniläiset elokuvat Luokka:Romanttiset draamaelokuvat
Sulautuma

Sulautuma on kielitieteen termi: sana tai käsite, joka on muodostunut kahden sanan tai useamman sanan tai niiden osien sulautumisesta yhdeksi sen sijaan, että olisi muodostettu yhdyssana. Esimerkiksi englannin kielen sana motel, joka on yhdistelmä sanoista motor ja hotel. == Lähteet == == Katso myös == * Kontaminaatio (kielitiede) Luokka:Kielitiede
Gestodeeni

Gestodeeni (C21H26O2) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn yhdessä estrogeenin kanssa. ==Ominaisuudet ja käyttö== Gestodeeni on vaikutukseltaan progestiini. Toisin kuin monet muut progestiinilääkkeet, gestodeeni ei ole aihiolääke. Gestodeeniä käytetään yhdistelmäehkäisytableteissa yhdessä etinyyliestradiolin kanssa. Yhdiste sitoutuu myös mineralokortikoidireseptoreihin.Do Won Hahn, John L. McGuire & Joachim Kuhnke: Contraception, Ullmann's Encyclopedia of Industrial Chemistry, John Wiley & Sons, New York, 2011. ==Haittavaikutukset== Gestodeeni voi lisätä veritulpan muodostumisen riskiä. Lisäksi elimistön glyseridi- ja kolesterolitaso saattaa kohota. ==Valmistus== Gestodeenin valmistuksen ensimmäisessä vaiheessa 18-etyyliestradiolin metyylieetteri pelkistetään Birch-pelkistyksellä ja muodostuvan tuotteen hydrolyysi happamissa olosuhteissa muodostaa α,β-tyydyttymättömän ketonin. Yhdisteen 17-aseman hydroksyyliryhmä hapetetaan karbonyyliryhmäksi kromitrioksidilla. Seuraavassa vaiheessa Penicillium raistrickii-home hapettaa yhdisteen ja reaktion seurauksena 15-asemaan muodostuu hydroksyyliryhmä. Seuraavaksi ketoni suojataan asetaalina ja 15-aseman hydroksyyliryhmästä muodostetaan mesylaattiesteri. Mesylaattiryhmä eliminoituu emäksisissä olosuhteissa ja muodostuu alkeeni. Seuraava vaihe on reaktio litiumasetylidin tai etynyylimagnesiumbromidin kanssa ja viimeinen vaihe on asetaalisuojauksen purkaminen happamissa olosuhteissa. ==Lähteet== Luokka:Ehkäisy
Roland le Peteur

Roland le Peteur oli Englannin kuningas Henrik II:n hovin narri, joka tunnettiin myös nimellä Roland the Farter, eli Roland Piereskelijä. Roland le Peteur oli tunnettu juhlapäivien ohjelmanumerostaan, jossa hän osasi hypätä ilmaan, viheltää ja pieraista yhtaikaa. Luokka:Brittiläiset viihdetaiteilijat Luokka:Pierutaiteilijat Luokka:Syntymävuosi puuttuu Luokka:Kuolinvuosi puuttuu
Manor Solomon

Manor Solomon (s. 24. heinäkuuta 1999 Kfar Saba, Israel) on israelilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Tottenham Hotspuria. Solomon pelasi kotimaansa pääsarjassa Ligat ha’Alissa kausina 2016–2019 Maccabi Petah Tikvan joukkueessa 67 ottelua ja teki niissä kahdeksan maalia. Tammikuussa 2019 hän siirtyi ukrainalaisseura Šah’tar Donetskiin, jossa hän pelasi kaksi Eurooppa-liigan ottelua helmikuun 2019 puolivälissä ja ensimmäisen Ukrainan liigan ottelunsa saman kuun lopulla. Lokakuussa 2019 hän teki toisessa Mestarien liigan ottelussaan maalin vierasottelussa italialaista Atalantaa vastaan. Hän pelasi kauden 2021–2022 loppuun mennessä Ukrainan liigassa 70 ottelua, joissa hän teki 16 maalia, Mestarien liigassa 16 ottelua, joissa hän teki neljä maalia, ja Eurooppa- liigassa yhdeksän ottelua, joissa hän teki yhden maalin. Hän voitti Ukrainan- mestaruuden 2019 ja 2020, Ukrainan Cupin 2019 ja Ukrainan supercupin 2021. Kaudella 2022–2023 Solomon pelasi lainalla englantilaisseura Fulhamissa 19 valioliigaottelua, joissa hän teki neljä maalia. Elokuussa tullut polvivamma piti hänet poissa kentiltä vuoden 2022 loppuun saakka, minkä jälkeen hän pääsi pelaamaan lähes kaikissa liigaotteluissa mutta vain neljä kertaa avauskokoonpanossa. FA Cupissa hän pelasi viisi ottelua ja teki maalin voitokkaassa viidennen kierroksen ottelussa Leeds Unitedia vastaan. Solomon siirtyi Valioliigan Tottenhamiin ilmaissiirrolla kesällä 2023. Hän pelasi alkukaudella viisi valioliigaottelua, mutta joutui lokakuun alussa tulleen nivelkierukkavamman vuoksi olemaan koko loppukauden kentiltä sivussa. Solomon on pelannut useissa Israelin juniorimaajoukkueissa. Ensimmäisen maaottelunsa Israelin A-maajoukkueessa hän pelasi syyskuussa 2018 Kansojen liigan ottelussa Albaniaa vastaan. Ensimmäisen kerran hän pelasi avauskokoonpanossa neljännessä maaottelussaan kesäkuussa 2019, kun Israel pelasi vieraskentällä EM- karsintaottelun Puolaa vastaan. Kahdessa seuraavassa EM-karsintaottelussa syyskuussa 2019 Solomon pelasi täyden ajan ja syötti molemmissa yhden maalin. Hän on pelannut kesäkuun 2024 puoliväliin mennessä 37 A-maaottelua ja tehnyt niissä seitsemän maalia: marraskuussa 2020 Kansojen liigassa Skotlantia vastaan, maaliskuussa 2021 MM-karsintaottelussa Moldovaa vastaan, kesäkuussa 2021 ystävyysottelussa Montenegroa vastaan, syyskuussa 2021 MM- karsintaottelussa Itävaltaa vastaan, kesäkuussa 2022 kaksi maalia Kansojen liigan ottelussa Albaniaa vastaan ja kesäkuussa 2023 EM-karsintaottelussa Andorraa vastaan. == Lähteet == Luokka:Israelilaiset jalkapalloilijat Luokka:Vuonna 1999 syntyneet Luokka:Elävät henkilöt
Jeanne-Marie Conquer

Jeanne-Marie Conquer (s. 1965) on ranskalainen viulisti.BBC: Artists: Jeanne- Marie Conquer Hän voitti Pariisin konservatorion ensipalkinnon viulunsoitossa 15-vuotiaana ja eteni jatko-opintoihin Pierre Amoyalin ja Jean Hubaeun johdolla. Hänestä tuli vuonna 1985 Ensemble InterContemporainin jäsen. Conquer on kehittänyt läheisiä taiteellisia yhteistyösuhteita nykysäveltäjien, kuten György Kurtágin, György Ligetin, Péter Eötvösin ja Ivan Fedelen kanssa. Hän on levyttänyt Deutsche Grammophonille.Ensemble Intercontemporain: Jeanne-Marie Conquer Conquer oli Pierre Boulez'n Anthèmes II -teoksen solisti Luzernin festivaalilla vuonna 2002 ja ensimmäinen Latinalaisessa Amerikassa esittänyt solisti Buenos Airesissa vuonna 2006. Conquer myös toimi Ligetin viulukonserton esityksen solistina säveltäjän 80-vuotispäivän kunniaksi Pariisin Cité de la Musiquessa vuonna 2003. Hän on solistisen uransa ohella opettanut Pariisin konservatoriossa ja W. A. Mozart -kunnalliskonservatoriossa. == Lähteet == Luokka:Ranskalaiset viulistit Luokka:Vuonna 1965 syntyneet Luokka:Elävät henkilöt
Lehvänokkalude

Lehvänokkalude eli lehtolude (Anthocoris nemorum) on nokkaluteiden (Anthocoridae) heimoon kuuluva laji. Aikuinen lehvänokkalude on kooltaan 4–4,5 mm ja se on rakenteeltaan litteä. Lajin pää ja etuselkä ovat väriltään mustat ja takaruumiissa on isoja mustia, punaruskeita ja vaaleita laikkuja. Imukärsä on pitkä ja ohut. Peitinsiivet ovat ruskean ja harmaan kirjavat. Lehvänokkaluteen toukat ovat kiiltävän punertavan mustia tai mustia ja niillä on vaaleita siiventynkiä. Lajin munat ovat väriltään ruskahtavia, ulkomuodoltaan pullomaisen soikeita ja pituudeltaan 0,8 mm. Lehvänokkalude munii kasvien lehtiin. Talvehtii aikuisena. Lehvänokkaluteita voi tavata kesällä toukokuusta marraskuun loppuun. Laji suosii elinympäristönään reheviä puu- ja pensaskasvustoja, mutta viihtyy myös metsänreunojen läheisyydessä. Lehvänokkalude on vilkasliikkeinen saalistava peto, jota käytetään hyväksi myös tuholaisten biologisessa torjunnassa. Lehvänokkalude pyydystää kirvoja, ripsiäisiä, kehrääjäpunkkeja (Tetranychidae) ja pieniä hyönteistoukkia. Lehvänokkalude on luokiteltu Suomessa elinvoimaiseksi lajiksi, ja se on Suomen yleisimpiä ludelajeja. Laji elää Euroopassa ja palearktisella metsäalueella. Laji voi pistää ihmistä kivuliaasti. == Aiheesta muualla == *Laji.fi: Lehvänokkalude (Anthocoris nemorum) *Ötökkätieto: Lehvänokkalude (Anthocoris nemorum) *Lehvänokkalude, lehtolude (Anthocoris nemorum) *Hyönteiset: Anthocoris nemorum (kuva) *ITIS: Anthocoris nemorum *Iowa State University, Bug Guide: Species Anthocoris nemorum *Pherobase: Semiochemicals of Anthocoris nemorum, the Common flower bug *Centre for Agriculture and Biosciences International (CABI): Anthocoris nemorum Luokka:Luteet
Karim Haddad

Karim Haddad (s. 1962 Beirut) on libanonilaissyntyinen säveltäjä. Hän opiskeli klarinetinsoittoaBerliner Festspiele: Karim Haddad maan kansallisessa konservatoriossa, kunnes se lopetti toimintansa vuonna 1975 sodan johdosta.IRCAM: Karim Haddad Haddad opiskeli Libanonissa myös filosofiaa ja kirjallisuutta. Hän sai sittemmin Pariisin konservatoriosta sävellysdiplomin ja kuusi palkintoa. Pariisin konservatoriossa suorittamiensa teoria- ja sävellysopintojen ohella Haddad opiskeli musiikkitiedettä Pariisin yliopistossa vuodesta 1982. Haddad osallistui vuosina 1992 ja 1994 Karlheinz Stockhausenin, Klaus Huberin, Emmanuel Nunesin ja Brian Ferneyhoughin johdolla Darmstadtin kursseille sekä vuonna 1995 tietokonemusiikin kurssille IRCAM:ssa. Jälkimmäisestä lähtien hän on tehnyt musiikkinsa vain tietokoneen avulla. Hän opetti vuosina 2008–2014 tietokoneavusteista orkestrointia Pariisin konservatoriossa. Hän on myös toiminut IRCAM:ssa teknisenä neuvonantajana ja uusien ohjelmien kehittäjänä. Haddadin teosten joukossa on lyhytooppera Seven Attempted Escapes from Silence (libretto: Jonathan Safran Foer), joka kantaesitettiin Berliinin valtionoopperassa vuonna 2005. == Lähteet == Luokka:Libanonilaiset säveltäjät Luokka:Ranskalaiset säveltäjät Luokka:Oopperasäveltäjät Luokka:Musiikkitieteilijät Luokka:Vuonna 1962 syntyneet Luokka:Elävät henkilöt
Brandon Starc

Brandon Starc (s. 24. marraskuuta 1993) on australialainen korkeushyppääjä. Starcin ennätystulos 236 cm on Australian ja Oseanian ennätys. Hän hyppäsi tuloksen 26. elokuuta 2018. Starc on Kansainyhteisön kilpailujen mestari vuodelta 2018 ja hopeamitalisti 2022. Hän on voittanut neljä Timanttiliigan osakilpailua. Hän saavutti hopeaa nuorten olympialaisissa 2010. Vuonna 2021 järjestetyissä Tokion olympialaisissa Starc sijoittui korkeushypyn finaalissa viidenneksi tuloksella 235 ja Dohan MM-kisoissa 2019 kuudenneksi tuloksella 230 cm. Budapestin MM-kilpailuissa 2023 hän oli kahdeksas, Pekingin MM- kilpailuissa 2015 kahdestoista ja Rio de Janeiron olympialaisissa 2016 viidestoista. ==Lähteet== * * Luokka:Australialaiset korkeushyppääjät Luokka:Vuonna 1993 syntyneet Luokka:Elävät henkilöt
Aitolahden koodeksi

Aitolahden koodeksi on 1600-luvulta peräisin oleva tekstikokoelma, joka on nimetty löytöpaikkansa eli pirkanmaalaisen Aitolahden pitäjän mukaan. Koodeksi löytyi erään navetan vintiltä vuonna 1922. Aitolahden koodeksi sisältää kuningas Kristofferin lain suomennoksen lisäksi erilaisia ruotsinkielisiä tekstejä. Suomennos on harkiten työstetty yhdistelmä sekä tukholmalaisen papin Martinus Olavin että Kalajoen kirkkoherra Ljungo Thomaen lainsuomennoksista. Tekijää ei tiedetä. Aitolahden koodeksin lainsuomennoksen kirjoittaja ei ole jättänyt henkilöllisyydestään selvää merkkiä. Aiemmin on ounasteltu, että kirjoittaja saattaisi olla sääksmäkeläissyntyinen lainlukija Hartvig Speitz, koska hän on toisaalla maininnut laatineensa oman suomennoksen lakitekstistä. Tutkimus on kuitenkin osoittanut, että Speitzin osallisuudesta tekstin syntyyn ei ole selviä viitteitä eikä tekijää voi tunnistaa ja nimetä. Tutkimuksessa on hyödynnetty samanlaista todennäköisyysasteikkoa, jollaista myös keskusrikospoliisissa käytetään esimerkiksi tapauksissa, joissa pyritään saamaan selville tuntematon kirjoittaja. Asteikko ottaa kantaa siihen, miten suurella todennäköisyydellä kirjoittaja on se, jota kirjoittajaksi epäillään. Verrattuna Bibliaan Aitolahden koodeksin lakikielen kirjoitus- ja kieliasu on vakiintumattomampaa. 1600-luvun lakikieli jäi uskonnollisen kielen kehityksestä jälkeen, sillä lakitekstit olivat lähinnä yksittäisten henkilöiden laatimia käännöksiä tai niiden kopioita. Sen sijaan Biblian taustalla oli kokonainen työryhmä, jonka jäsenet kiinnittivät huomiota erityisesti kieleen ja kirjoitusasuun. == Katso myös == * Missale Aboense * Codex Aboensis * Graduale Aboense * Manuale Aboense * Palmsköldin katkelma * Turun tuomiokirkon Mustakirja *Westhin koodeksi == Lähteet == Luokka:Käsikirjoitukset Luokka:Suomen oikeushistoria Luokka:Kielihistoria
The Curse of Blondie

The Curse of Blondie on Blondien yhtyeen vuonna 2003 julkaisema kahdeksas albumi. Sen tuotti Steve Thompson. == Kappaleet == # # # # # # # # # # # # # # == Kokoonpano == * Debbie Harry - laulu * Chris Stein - kitara * Jimmy Destri - kosketinsoitin * Clem Burke - rummut == Arvostelut == * AllMusic: * Soundi: == Lähteet == == Aiheesta muualla == * The Curse of Blondie discogs.com -sivustolla. Luokka:Vuoden 2003 albumit Luokka:Blondien albumit
Yleisurheilun maailmanmestaruuskilpailut 2019 – seka 4 × 400 m

4 × 400 metrin sekaviestijuoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 28.–29. syyskuuta 2019. Sekaviesti järjestettiin ensimmäistä kertaa. Viestissä jokaista maata edusti kaksi naista ja kaksi miestä, osuusjärjestyksen ollessa vapaa. Kuitenkin suurin osa maista juoksi järjestyksessä mies-nainen-nainen-mies. Loppukilpailussa Yhdysvallat juoksi uuden maailmanennätysajan 3.09,34. ==Aikataulu== :Kaikki ajat paikallista aikaa (UTC+3). Päivämäärä Aika Kierros 28\. syyskuuta 20.00 Alkuerät 29\. syyskuuta 22.35 Loppukilpailu ==Tulokset== ===Alkuerät=== Erien kolme parasta (Q) ja seuraavat kaksi nopeinta (q) etenivät loppukilpailuun. Sija Erä Maa Urheilijat Aika Huom. 1 1 Tyrell Richard (m), Jessica Beard (n), Jasmine Blocker (n), Obi Igbokwe (m) 3.12,42 Q, 2 1 Nathon Allen (m), Janieve Russell (n), Roneisha McGregor (n), Javon Francis (m) 3.12,73 Q, 3 1 Musa Isah (m), Aminat Yusuf Jamal (n), Salwa Eid Naser (n), Abbas Abubakar Abbas (m) 3.12,74 Q, 4 1 Rabah Yousif (m), Zoey Clark (n), Emily Diamond (n), Martyn Rooney (m) 3.12,80 q, 5 2 Wiktor Suwara (m), Anna Kiełbasińska (n), Małgorzata Hołub-Kowalik (n), Rafał Omelko (m) 3.15,47 Q 6 2 Anderson Henriques (m), Tiffani Marinho (n), Geisa Coutinho (n), Lucas Carvalho (m) 3.16,12 Q, 7 2 Muhammed Anas (m), V, K, Vismaya (n), Jisna Mathew (n), Noah Nirmal Tom (m) 3.16,14 Q, 8 2 Robin Vanderbemden (m), Camille Laus (n), Imke Vervaet (n), Dylan Borlée (m) 3.16,16 q, 9 2 Edoardo Scotti (m), Giancarla Trevisan (n), Raphaela Lukudo (n), Brayan Lopez (m) 3.16,52 10 1 Austin Cole (m), Aiyanna Stiverne (n), Madeline Price (n), Philip Osei (m) 3.16,76 11 2 Alphas Kishoyian (m), Gladys Musyoki (n), Mary Moraa (n), Alex Sampao (m) 3.17,09 12 1 Mame-Ibra Anne (m), Amandine Brossier (n), Agnès Raharolahy (n), Thomas Jordier (m) 3.17,17 13 1 Danylo Danylenko (m), Tetyana Melnyk (n), Kateryna Klymiuk (n), Oleksiy Pozdnyakov (m) 3.17,50 14 2 Marvin Schlegel (m), Luna Bulmahn (n), Karolina Pahlitzsch (n), Manuel Sanders (m) 3.17,85 15 1 Jan Tesař (m), Lada Vondrová (n), Tereza Petržilková (n), Patrik Šorm (m) 3.18,01 16 2 Seika Aoyama (n), Kota Wakabayashi (m), Tomoya Tamura (m), Saki Takashima (n) 3.18,77 ===Loppukilpailu=== Loppukilpailu järjestettiin 29. syyskuuta kello 22.35. Sija Maa Urheilijat Aika Huom. Wil London (m), Allyson Felix (n), Courtney Okolo (n), Michael Cherry (m) 3:09.34 Nathon Allen (m), Roneisha McGregor (n), Tiffany James (n), Javon Francis (m) 3:11.78 Musa Isah (m), Aminat Yusuf Jamal (n), Salwa Eid Naser (n), Abbas Abubakar Abbas (m) 3:11.82 4 Rabah Yousif (m), Zoey Clark (n), Emily Diamond (n), Martyn Rooney (m) 3:12.27 5 Wiktor Suwara (m), Rafał Omelko (m), Iga Baumgart-Witan (n), Justyna Święty-Ersetic (n) 3:12.33 6 Dylan Borlée (m), Hanne Claes (n), Camille Laus (n), Kevin Borlée (m) 3:14.22 7 Muhammed Anas (m), V. K. Vismaya (n), Jisna Mathew (n), Noah Nirmal Tom (m) 3:15.77 8 Lucas Carvalho (m), Tiffani Marinho (n), Geisa Coutinho (n), Alexander Russo (m) 3:16.22 ==Lähteet== Luokka:Yleisurheilun maailmanmestaruuskilpailut 2019
Resiprookki

Valokuvauksessa resiprookki on valon voimakkuuden ja keston välinen käänteinen suhde, joka määrää valoherkän materiaalin reaktion. Esimerkiksi filmin normaalin valotusalueen sisällä filmin vasteen vastavuoroisuuslaki määritetään kokonaisvalotuksella, jonka määre on intensiteetti × aika. Resiprookilla tai resiprookkivirheellä yleensä puhekielessä tarkoitetaan ilmiötä, jossa valokuvausfilmiä tarvitsee valottaa laskettua, normaalia valotusaikaa pidempään. Yleensä tämä on tehtävä yli sekunnin valotusajoilla. Filmivalmistajat julkaisevat filmien resiprookkikorjauksen ja tämä vaihteleekin eri filmien välillä. * Mikä resiprookki (käänt.)? - lyhyt yleistävä selitys (englanniksi) * Dia- ja mustavalkoisten resiprookkikorjauksia (englanniksi) Luokka:Valokuvauksen tekniikka
Lohjan Huoneteatteri

Lohjan Huoneteatteri on kuuden lohjalaisen teatteriaktiivin muodostama kollektiivi, joka tuottaa intiimejä ja omaehtoisia teatteriesityksiä vaihtuviin ympäristöihin, tiloihin ja miljöihin. Lisäksi teatteri tarjoaa yksityishenkilöille, yrityksille ja julkisille toimijoille viihdepalveluita erilaisiin tilaisuuksiin. Lohjan Huoneteatterin toiminta-ajatuksena on tuoda teatteri katsojien keskelle ja murtaa ajatus siitä, että näytelmiä tulisi aina esittää etäännytettynä ja loppuun asti valaistuna sekä lavastettuna. Teatterin filosofian mukaan esityksen keskiössä ovat hahmot ja teksti. Lohjan Huoneteatterilla ei ole omaa näyttämöä, vaan se esiintyy esimerkiksi paikallisissa kahviloissa, seuraintaloilla tai asiakkaidensa toimitiloissa ja kotona, sekä erilaisissa tapahtumissa. Lohjan Huoneteatterissa on kuusi jäsentä: Minna Hakala, Marja Koski, Hannamaija Nikander, Kari Heinonen, Jaakko Kivistö ja Niko T. Mikkonen. He muodostavat myös Lohjan Huoneteatteri Ry:n jäsenistön ja hallituksen. Yhdistyksen puheenjohtajana toimii Niko Mikkonen, sihteerinä Jaakko Kivistö ja taloudenhoitajana Minna Hakala. Yhdistys ei ota uusia jäseniä, vaan toimii kuuden nykyisen jäsenensä muodostamana vahvana kollektiivina. Kaikilla Lohjan Huoneteatterin näyttelijöillä on vuosien tai osin vuosikymmenien kokemus Lohjan ja sen lähiympäristön teattereista ja harrastajateatteriryhmistä. ==Lähteet== == Aiheesta muualla == * Lohjan Huoneteatteri Luokka:Lohjan kulttuuri Luokka:Suomen teatterit Luokka:Harrastajateatterit
Kristillinen rauhankonferenssi

Kristillinen rauhankonferenssi on Prahassa 1958 perustettu Moskovasta johdettu rauhanliike, jonka tavoitteena oli olla vastavoima Kirkkojen maailmanneuvostolle. Prahan kevään jälkeen 1968 se organisoitiin uudelleen, ja sen johtoon tuli 1971 Venäjän ortodoksikirkon metropoliitta Nikodim, mutta sen uskottavuus oli mennyt. Myös Suomen evankelis-luterilaista kirkkoa houkuteltiin siihen mukaan, mutta se nähtiin poliittisena, eikä siihen siksi menty mukaan. Liikkeen yhdysmies Suomessa oli professori Heikki Waris, joka ei kuitenkaan saanut arkkipiispa Martti Simojoelta virallista asemaa. Tosin Viron arkkipiispa Jaan Kiivit vanhempi oli raportoinut KGB:lle, että Simojoki olisi ollut myöntymässä liittymiseen. Simojoen elämäkerran kirjoittaja Juha Seppo on katsonut kuitenkin, että Kiivit on välittänyt KGB:lle sellaisen näkemyksen, jota siellä odotettiin. Liikkeen perusti Yhdysvalloissa sodan aikana paossa ollut tšekkiläinen pappi Josef Hromádka, joka oli myös Maailman rauhanneuvoston keskustoimikunnan jäsen.E. T. Roberts, Communist Hold On "Christian" Peace Movement, 1964 (Archive.org) Prahan kevään jälkeen hän erosi pettyneenä ja kuoli pian. ==Lähteet== Luokka:Rauhanjärjestöt Luokka:Neuvostoliiton peitejärjestöt
Ystäväni krokotiili

Ystäväni krokotiili () on Fred Bernardin kirjoittama ja kuvittama lastenkirja. Se julkaistiin suomeksi vuonna 2007 ja sen on kääntänyt ranskasta Pirkko Talvio-Jaatinen. Kirjan pohjalta on tehty myös samanniminen animaatioelokuva Ystäväni krokotiili. ==Lähteet== * Luokka:Lasten kuvakirjat Luokka:Ranskalaiset kirjat Luokka:Vuoden 1996 kirjat
Ganga Prasad

Ganga Prasad (s. 8. heinäkuuta 1939) on intialainen poliitikko, joka toimi Sikkimin kuvernöörinä vuosina 2018–2023. Aikaisemmin hän oli Intian kansanpuolueen edustaja Biharin osavaltiopolitiikassa 18 vuotta. Liikemiehenä ennen poliittista uraansa työskennellyt Prasad liittyi Bharatiya Jana Sangh -puolueeseen vuonna 1967. Prasad aloitti vuonna 2017 Meghalayan kuvernöörinä. Toimiessaan virassa hän sai osakseen kritiikkiä pitäessään puheensa osavaltion taloudesta hindiksi eikä englanniksi. Opposition mielestä Prasadin kielivalinta oli Intian kansanpuolueelle tavallista hindin suosimista paikallisten kielten kustannuksella. Prasad vastasi kritiikkiin, että hän on käyttänyt hindiä Meghalayassa useasti eikä kukaan ole asiasta valittanut aikaisemmin. Hän myös totesi, että hindiä tulisi käyttää maanlaajuisena yhdistävänä kielenä. Prasad toimii hindunationalistisesta Rashtriya Swayamsevak Sanghista innoituksen saaneen Dadhichi Dehdaan Samiti -kansalaisjärjestön puheenjohtajana. Hän on myös Arya Samaj -uudistusliikkeen johtaja Biharissa. Prasadilla on kolme poikaa, joista yksi toimii poliitikkona. ==Lähteet== ==Aiheesta muualla== Luokka:Sikkimin kuvernöörit Luokka:Meghalayan kuvernöörit Luokka:Intian kansanpuolueen poliitikot Luokka:Vuonna 1939 syntyneet Luokka:Elävät henkilöt
Marionin piirikunta (Indiana)

Marionin piirikunta () on Yhdysvaltojen Indianan osavaltiossa sijaitseva piirikunta. Sen väkiluku oli 954 670 vuonna 2017 ja sen pinta-ala on 1 043,8 neliökilometriä. Piirikunnan hallintokeskus Indianapolis on myös sen suurin kaupunki. Indianapolisin kaupungin ja Marionin piirikunnan hallinnot on yhdistetty, ja piirikunta onkin ns. yhdistetty kaupunki-piirikunta (). Tätä yhdistettyä hallintoa kutsutaan paikallisesti nimellä Unigov. Piirikunta perustettiin 1. huhtikuuta 1822 ja se sai nimensä Francis Marionilta. == Asukkaat == Piirikunnan asukkaista 55,3 prosenttia on valkoisia, 27,3 prosenttia mustia ja 10,5 prosenttia latinalaisamerikkalaisia. 92,9 prosenttia asukkaista on Yhdysvaltain kansalaisia. Piirikunnan väestön keski-ikä on 34,4 vuotta. == Kuvia piirikunnasta == Tiedosto:City-County Building, Indianapolis, Indiana.jpg|Piirikunnan virastotalo. Tiedosto:Indianapolis-1872528.jpg|Indianapolisin keskustaa. == Lähteet == === Viitteet === == Aiheesta muualla == Luokka:Indianan piirikunnat
Zollikofen

Zollikofen on kaupunki Keski-Sveitsissä Bernin kantonissa. Siellä on runsaat 10 000 asukasta. == Sijainti == Zollikofen sijaitsee Aarejoen pohjoispuolella. Bern on kaupungin eteläinen naapurikaupunki. == Liikenne == Moottoritie A1/A6 ohittaa Zollikofenin itäpuolitse. RBS:n rautatie Bernistä Solothurniin kulkee kaupungin kautta. SBB:n rautatiet Bernistä Biel/Bienneen sekä Burgdorfin ja Grauholztunnelin kautta Olteniin kulkevat Zollikofenin kautta. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Bernin kantonin kunnat
Münchenbuchsee

Münchenbuchsee on kaupunki Keski-Sveitsissä Bernin kantonissa. Siellä on runsaat 10 000 asukasta. == Sijainti == Münchenbuchsee sijaitsee kymmenkunta kilometriä Bernistä pohjoiseen. == Liikenne == Moottoritiet A1 ja A6 ohittavat kaupungin itäpuolitse. SBB:n rautatie Bernistä Lyssin kautta Bieliin kulkee Münchenbuchseen kautta. == Tunnettuja münchenbuchseeläisiä == * Taidemaalari Paul Klee on syntynyt Münchenbuchseessä. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Bernin kantonin kunnat
Tampereen ateljeetalo

Tampereen ateljeetalo on kuvataiteilijoiden asuin- ja työskentelytalo, joka sijaitsee Kiovanpuiston laidalla Tampereen Kalevassa. Kaksikerroksisen rakennuksen ovat suunnitelleet arkkitehdit Olavi Suvitie ja Taito Uusitalo, ja se on valmistunut 1961. Sisällä on kymmenen ateljeeta, joista kuuteen liittyy myös erillinen asunto. Ateljeetalo edustaa tyyliltään 1950-luvun pehmeää funktionalismia. Kadulta tarkasteltuna se muistuttaa tavallista pienkerrostaloa, mutta puiston puolella ateljeiden suuret ikkunat antavat sille julkisen rakennuksen ilmettä. Ateljeetalossa ovat asuneet esimerkiksi Aira Hellaakoski, Unto Hietanen, Tauno Hämeranta, Kimmo Kaivanto, Raimo Kanerva, Teuvo Kotilainen, Toimi Laaksonen, Heli Ryhänen, Taisto Toivonen ja Reino Viirilä. Nykyisiin asukkaisiin kuuluvat muun muassa Anna Alapuro ja Ilkka Väätti. ==Lähteet== ==Kirjallisuutta== * Torniainen, Marja-Liisa: Elämäntapana taide. Tampereen ateljeetalo 1962–2012. Omakustanne, 2012. ISBN 978-952-67755-0-0. Ateljeetalo Ateljeetalo Ateljeetalo Luokka:Kaleva Luokka:Taiteilijoiden työtilat
Quentin Bigot

Quentin Bigot (s. 1. joulukuuta 1992 Hayange, Moselle) on ranskalainen moukarinheittäjä. Hän saavutti hopeaa Dohan MM-kilpailuissa 2019 tuloksella 78,19. Kaksi vuotta aiemmin Lontoon MM-kilpailuissa hän sijoittui neljänneksi tuloksella 77,67 ja Eugenen MM-kilpailuissa 2022 jälleen neljänneksi tuloksella 80,24. Vuonna 2021 järjestetyissä Tokion olympialaisissa hän oli viides. Hän voitti alle 20-vuotiaiden Euroopan-mestaruuden 2011 ja sai pronssia alle 23-vuotiaiden EM-kilpailuissa 2013. Münchenin EM-kilpailuissa 2022 hän oli seitsemäs. Bigot heitti ennätyksekseen 79,70 Turussa 8. kesäkuuta 2021 ja ylitti seuraavana vuonna 80 metrin rajan heittämällä ensin 29. toukokuuta Forbachissa tuloksen 80,14 ja parantamalla sitten 5. kesäkuuta Chorzówissa tuloksekseen 80,55. Bigot jäi 21. kesäkuuta 2014 tehdyssä dopingtestissä kiinni anabolisten steroidien käytöstä ja sai kahden vuoden kilpailukiellon. == Lähteet == * * === Viitteet === Luokka:Ranskalaiset moukarinheittäjät Luokka:Dopingrikkomuksesta tuomitut ranskalaiset Luokka:Dopingrikkomuksesta tuomitut yleisurheilijat Luokka:Vuonna 1992 syntyneet Luokka:Elävät henkilöt
Grant Holloway

Grant Holloway (s. 19. marraskuuta 1997) on yhdysvaltalainen pika- aitajuoksija. Hän voitti kultaa 110 metrin aitajuoksussa Dohan MM-kilpailuissa 2019 ajalla 13,10. Tokion olympialaisissa vuonna 2021 hän saavutti 110 metrin aitajuoksussa hopeaa ajalla 13,09. Belgradin MM-hallikilpailuissa 2022 hän voitti 60 metrin aitajuoksun maailmanmestaruuden. Toisen ulkoratojen maailmanmestaruutensa Holloway otti Eugenessa 2022 ajalla 13,03 ja kolmannen Budapestissa 2023 ajalla 12,96. Hän voitti sisäratojen maailmanmestaruuden 60 metrin aitajuoksussa Glasgow'ssa 2024 ajalla 7,29. Pariisin olympialaisissa 2024 hän voitti 110 metrin aitajuoksun kultaa ajalla 12,99. Yhdysvaltain yliopistourheilun (NCAA) mestaruuskisoissa Holloway on voittanut kahdeksan mestaruutta. Hän voitti ulkoradoilla 110 metrin aitajuoksun vuosina 2017, 2018 ja 2019 ja 4 × 100 metrin viestissä vuonna 2019 ja sisäradoilla 60 metrin juoksun mestaruuden 2019 ja 60 metrin aitajuoksun vuosina 2017, 2018 ja 2019. Hän on NCAA-historiassa ainoa miesurheilija joka on voittanut pika-aitojen mestaruuden kolmesti peräkkäin sekä ulko- että sisäradoilla. Vuonna 2019 hänestä tuli Willie Gaultin (1983) ja Terrence Trammellin (2000) jälkeen kolmas miesurheilija joka voitti samana vuonna sekä 60 metrin sileän juoksun että 60 metrin aitajuoksun NCAA-mestaruuden. Hän voitti Yhdysvaltojen olympiakarsinnoissa 110 metrin aitajuoksun 2021 ja 2024 sekä sisäratojen Yhdysvaltojen-mestaruuden 60 metrin aitajuoksussa 2022. Holloway on voittanut Timanttiliigassa 110 metrin aitajuoksun Monacossa ja Zürichissä 2022, Firenzessä, Pariisissa ja Lontoossa 2023 sekä Eugenessa, Chorzówissa, Monacossa ja Zürichissä 2024. Helmikuussa 2021 Holloway rikkoi 60 metrin aitajuoksussa Colin Jacksonin lähes 27 vuotta vanhan maailmanennätyksen (7,30) yhdellä sadasosasekunnilla juostuaan Madridissa ajan 7,29. Hän sivusi maailmanennätystään 7,29 maaliskuussa 2022 Belgradissa MM-hallikilpailuiden välierässä. Hän paransi ennätyksen lukemiin 7,27 Yhdysvaltojen- mestaruuskilpailujen alkuerissä Albuquerquessa 16. helmikuuta 2024. 110 metrin aitajuoksun ennätyksensä 12,81 s Holloway juoksi Eugenessa kesäkuussa 2021. Korkeushypyssä hänen ennätyksensä on 216 cm vuodelta 2014 ja pituushypyssä 817 cm vuodelta 2018. == Lähteet == * * ===Viitteet=== Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Vuonna 1997 syntyneet Luokka:Elävät henkilöt
Takumi Minamino

Takumi Minamino (s. 16. tammikuuta 1995 Izumisano) on japanilainen jalkapalloilija, pelipaikaltaan hyökkääjä. Hän edustaa Ranskan pääsarjassa pelaavaa Monacoa. == Seurajoukkueura == Minamino pelasi kotimaassaan Cerezo Osakan joukkueessa ja siirtyi Itävaltaan Red Bull Salzburgiin tammikuussa 2015. Vuoden 2019 loppuun mennessä hän pelasi Itävallan Bundesliigassa 136 ottelua ja teki niissä 42 maalia. Kauden 2019–2020 Mestarien liigassa hän teki maalin toisessa alkulohko-ottelussa Liverpoolia ja viidennessä alkulohko- ottelussa Genkiä vastaan. Minamino voitti viisi Itävallan liigamestaruutta ja neljä kertaa Itävallan cupin. Minamino siirtyi Liverpooliin 1. tammikuuta 2020. Hän pelasi Liverpoolin mestaruuteen päättyneellä kaudella 2019–2020 kymmenessä valioliigaottelussa kaikkiaan 242 minuuttia ilman maaleja. Hän pelasi syyskaudella 2020 yhdeksän liigaottelua ja teki yhden maalin. Mestarien liigassa hän pelasi neljä ottelua. Kevätkauden 2021 hän oli lainalla Southamptonissa, jossa teki kymmenessä valioliigaottelussa kaksi maalia. Kaudella 2021–2022 hän pelasi Liverpoolissa 11 liigaottelua, ja viimeisteli kolme maalia. Mestarien liigassa hän pelasi neljässä alkulohko-ottelussa. Liverpoolin voittamissa FA Cupissa ja liigacupissa hän pelasi yhteensä yhdeksän ottelua, muttei kumpaakaan finaalia. Kesäkuussa 2022 Minamino siirtyi Ranskan liigassa pelaavaan Monacoon nelivuotisella sopimuksella. Hän teki ensimmäisen maalinsa Monacon pelaajana 18. syyskuuta 2022 pääsarjaottelussa Reimsiä vastaan. == Maajoukkueura == Minamino on pelannut useissa Japanin juniorimaajoukkueissa. Rio de Janeiron olympialaisissa 2016 hän pelasi kolme ottelua ja teki yhden maalin. Japanin A-maajoukkueessa hän pelasi ensimmäisen kerran lokakuussa 2015, kun hän pääsi kentälle viime minuuteiksi ottelussa Irania vastaan. Viisi viikkoa myöhemmin hän pelasi toisen kerran maajoukkueessa, mutta kolmannen ottelun hän sai tililleen vasta syyskuussa 2018, jolloin hän teki myös ensimmäisen maaottelumaalinsa Costa Ricaa vastaan. Aasian-mestaruuskilpailuissa 2019 Minamino pelasi kuusi ottelua ja teki joukkueensa ainoan maalin tappiollisessa loppuottelussa Qataria vastaan. Kesäkuun 11. päivään 2022 mennessä hän on pelannut 40 maaottelua ja tehnyt niissä 17 maalia. MM-karsintaotteluita hän on pelannut 16 ja tehnyt niissä kymmenen maalia. == Lähteet == == Aiheesta muualla == Luokka:Japanilaiset jalkapalloilijat Luokka:Vuonna 1995 syntyneet Luokka:Elävät henkilöt
FinnFest USA

FinnFest USA on Yhdysvalloissa vuosittain juhannuksen tietämillä järjestettävä amerikansuomalainen festivaali. Ensimmäisen kerran se järjestettiin vuonna 1983 Minneapolisissa. Festivaali on yleensä järjestetty alueella, jolle saapui aikoinaan runsaasti siirtolaisia Suomesta. Toisinaan se on järjestetty Kanadassa. Festivaali kestää vajaan viikon ajan. Sen ohjelmaan kuuluu vanhaa ja uutta amerikansuomalaista musiikkia, taide- ja kulttuurielämyksiä sekä siirtolaisuuteen ja Suomeen liittyviä luentoja. Kävijöille on tarjolla suomalaisia perinneruokia. Festivaalin yhteydessä järjestetään myös markkinat. Kävijöitä on yleensä ollut yhdestä tuhannesta kymmeneen tuhanteen. ==Lähteet== ==Aiheesta muualla== * Festivaalin virallinen sivusto Luokka:Kulttuuritapahtumat Luokka:Amerikansuomalainen kulttuuri
Jaso Sasaki

Jaso Sasaki (s. 1976 Kuopio) on suomalainen viulisti.Kangasala-talo: Klassisen musiikin syksy alkaa suomalaisilla viulumusiikin klassikoilla Sasaki aloitti viulunsoittoon tutustumisen vanhempiensa kanssa. Tätä seurasivat yksityisopinnot Anu Jalkasen johdolla, Kuopion musiikkiopistossa Seija Mönkkösen johdolla suoritetut opinnot ja Kuhmon viulukoulussa opiskelu Zinaida Gilelsin, Pavel Vernikovin ja Ilja Grubertin johdolla. Päästyään Sibelius- Akatemian nuorisokoulutukseen Sasaki sai opettajikseen Pertti Sutisen ja Zoja Istominan.Solistiyhdistys: Status Ensemble Korkeakouluopintonsa Sibelius- Akatemiassa Sasaki aloitti vuonna 1995 Igor Bezrodnyn ja Mari Tampere- Bezrodnyn johdolla. Hän suoritti viuludiplominsa keväällä 2001, täydensi opintojaan Guildhall School of Music & Dramassa (Lontoo) Yfrah Neamanin sekä Jack Glickmanin johdolla ja sai musiikin maisterin oppiarvon syksyllä 2002. Hän suoritti myöhemmin tohtorikoulutuksen Sibelius-Akatemiassa ja sai musiikin tohtorin oppiarvon keväällä 2012. Sasaki toimi Hallé Orchestran ensimmäisenä viulistina vuosina 2004–2009 ja on sittemmin työskennellyt muun muassa toisen viulun äänenjohtajana Lappeenrannan kaupunginorkesterissa. Hän on konsertoinut solistina ja kamarimuusikkona eri puolilla maailmaa. Sasaki on tehnyt yhteistyötä pianisti Marko Hilpon kanssa. Vuonna 2017 duo julkaisi Finnish Violin Classics -levyn Toivo Kuulan, Armas Järnefeltin ja Jean Sibeliuksen teoksista.Jaso Sasakin intohimoinen viulu unelmoi suomalaisklassikoiden tunnelmissa Tutkijana hän on perehtynyt viulunsoiton esityskäytäntöjen historiaan. Sasaki on soittanut myös Stroh-viululla.Helsingin Uutiset: Stroh- viulu vinkui ja gramofoni rahisi Sasaki sijoittui viidenneksi sekä vuoden 1995 että vuoden 2000 Kuopion viulukilpailussa.Kuopion viulukilpailu: KILPAILUSSA PALKITUT 1967-2015 == Lähteet == Luokka:Suomalaiset viulistit Luokka:Vuonna 1976 syntyneet Luokka:Elävät henkilöt
Marko Hilpo

Marko Hilpo on suomalainen pianisti ja kapellimestari. Hän on esiintynyt eri puolilla maailmaa resitalistina, yksinlaulujen säestäjänä ja kamarimuusikkona.Turun musiikkijuhlat: Marko Hilpo Hilpo opiskeli Sibelius- Akatemiassa Hamsa al-Wadi Jurisin ja Ilmo Rannan johdolla. Madridin Kuningatar Sofían koulussa hän sai opetusta Claudio Martínez Mehneriltä ja Dmitri Baškirovilta. Vuoden 2010 Maria Canals -pianokilpailussa Barcelonassa Hilpo sai kolmannen palkinnon ja erikoispalkinnon parhaasta Isaac Albénizin teoksen tulkinnasta. Hilpo on soittanut solistina Radion sinfoniaorkesterin, Kuopion kaupunginorkesterin ja Vallèsin sinfoniaorkesterin kanssa. Hän on työskennellyt Sibelius-Akatemiassa, Teatterikorkeakoulussa ja Helsingin kaupunginteatterissa. == Lähteet == Luokka:Suomalaiset pianistit Luokka:Suomalaiset kapellimestarit Luokka:Syntymävuosi puuttuu Luokka:Elävät henkilöt
Meira Kumar

Meira Kumar (; s. 31. maaliskuuta 1945) on intialainen poliitikko, joka toimi maansa parlamentin alahuoneen ensimmäisenä naispuolisena puhemiehenä vuosina 2009–2014. Aikaisemmin hän toimi sosiaaliministerinä 2004–2009 ja alle vuoden mittaisen kauden vesiministerinä. Ennen poliittista uraansa hän työskenteli diplomaattina. Kumar aloitti poliittisen uransa vuonna 1985, jolloin hän liittyi kongressipuolueeseen ja hänet valittiin Intian parlamenttiin Lok Sabhaan ensimmäistä kertaa. Tuolloin hän voitti vaaleissa tunnetut dalitjohtajat Mayawatin ja Ram Vilas Paswanin, jotka olivat ehdolla samassa vaalipiirissä. Vuonna 2009 Kumarin valinta Lok Sabhan ensimmäiseksi naispuoliseksi puhemieheksi oli yksimielinen. Hän sai tuolloin tukea myös pääoppositiopuolueelta Intian kansanpuolueelta. Kumar erosi vesiministerin tehtävistä vastaanottaessaan puhemiehen tehtävän. Kumar oli kongressipuolueen johtaman vaaliliiton ehdokkaana vuoden 2017 presidentinvaaleissa. ==Perhe== Kumar syntyi kastittomaan sukuun. Hänen isänsä oli Intian varapääministeri Jagjivan Ram. Hänen äitinsä oli kirjailija ja vapaustaistelija Indrani Devi. Kumar on naimisissa asianajaja Manjul Kumarin kanssa. Liitosta on syntynyt poika ja kaksi tytärtä. ==Lähteet== ==Aiheesta muualla== * Lok Sabhan entinen puhemies Meira Kumar * Meira Kumar Intian parlamentin alahuoneessa * Encyclopedia Britannica Luokka:Intian ministerit Luokka:Intian kongressipuolueen poliitikot Luokka:Lok Sabhan puhemiehet Luokka:Intialaiset diplomaatit Luokka:vuonna 1945 syntyneet Luokka:Elävät henkilöt
Finntown

Finntownit olivat amerikansuomalaisten asuttamia kortteleita Yhdysvaltain kaupungeissa ja suurissa kylissä. Niitä oli Yhdysvalloissa parhaimmillaan kymmeniä. Finntowneissa oli suomalaisten ylläpitämiä palveluita, vähintään osuuskauppa, kirkko ja haali. Suurimmissa finntowneissa oli myös esimerkiksi suomalaisia saunoja, ravintoloita, hotelleja, räätäleitä, suutareita, partureita ja levykauppoja. Suurimpia amerikansuomalaisten keskittymiä, joita finntowneiksikin kutsuttiin, oli esimerkiksi New Yorkin Brooklynissa (Brooklynin Finntown) ja Harlemissa, Michiganin Hancockissa, Minnesotan Duluthissa ja monessa muussa kaupungissa, Montanan Buttessa, Oregonin Astoriassa, Chicagossa, Kalifornian Berkeleyssa sekä Ohion Ashtabulassa ja Clevelandissa. Finntownit kukoistivat 1950-luvulle asti, minkä jälkeen ne alkoivat kadota. ==Lähteet== Luokka:Amerikansuomalaiset Luokka:Asuinalueet
Matthias Alexander Rath

Matthias Alexander Rath (s. 2. elokuuta 1984) on saksalainen kouluratsastaja. Hän edusti Saksaa ja kilpaili vuoden 2010 maailman hevosurheilun kisoissa ja kolmessa Euroopan mestaruuskilpailussa (2009, 2011 ja 2015). Kaiken kaikkiaan Rath on voittanut neljä joukkuemitalia eri mestaruuskilpailuissa (yksi hopea ja kolme pronssia). Samaan aikaan hänen paras henkilökohtainen mestaruuskilpailunsa tulos on 4. sija freestyle-kouluratsastuksessa vuoden 2011 Euroopan mestaruuskilpailuissa, jossa hän ratsasti kuuluisalla orilla Totilaksella. Hän kilpaili myös vuonna 2010 järjestetyssä Dressage World Cup -finaalissa Den Boschissa, jossa hän sijoittui kahdeksannelle sijalle. Nykyään Rathilla on omistuksessaan huippukouluori Totilas (Moorlands Totilas). Luokka:Elävät henkilöt Luokka:Vuonna 1984 syntyneet Luokka:Saksalaiset kouluratsastajat
Pikkulaahuskolibri

Pikkulaahuskolibri (Lesbia nuna) on kolibreihin kuuluva lintulaji. Lajia tavataan Etelä-Amerikasta. ==Koko ja ulkonäkö== Pikkulaahuskolibrikoiras voi kasvaa 15-19 cm pitkäksi ja naaras on pienikokoisempi ja voi kasvaa 10-12 cm pitkäksi. Koiraan pituudesta jopa kaksi kolmasosaa voi olla pyrstöä. Pikkulaahuskolibrikoiras on väriltään kauttaaltaan kimaltelevan smaragdinvihreä lukuun ottamia muutamia harmaita pyrstöhöyheniä. Pyrstö on kapea, hyvin pitkä ja voimakkaasti haarautunut. Naaras on päästään, selästään, siivistään ja pyrstöstään vihreä. Vatsa on valkoinen ja siinä on vihreitä pisteitä. Pyrstö on pitkä, mutta ei yhtä pitkä kuin koiraalla. Pikkulaahuskolibrin nokka on suora ja moniin muihin kolibrilajeihin verrattuna lyhyt. Pyrstön pituus ja väritys vaihtelee alalajeittain. ==Levinneisyys ja elinympäristö== Pikkulaahuskolibria tavataan alueelta, joka ulottuu Kolumbiasta Boliviaan. Lajin elinympäristöä ovat metsien reunamaat, pensaikot ja metsät tyypillisesti noin 1 900-3 200 metrin korkeudella. Pikkulaahuskolibrin ravintoa on pääasiallisesti kukkien mesi. Linnun pesimäkausi on marraskuulta huhtikuulle ja pesä on kuppimainen ja rakennetaan sammalista ja muista kasvimateriaaleista. Pikkulaahuskolibrikoiras houkuttelee naaraita parittelemaan kanssaan tekemällä naksahtavia ääniä pitkällä pyrstöllään. ==Lähteet== Luokka:Kolibrit
Yleisurheilu kesäolympialaisissa 2020 – miesten 800 m

Miesten 800 metrin juoksussa Tokion kesäolympialaisissa 2020 kilpaillaan 31. heinäkuuta – 4. elokuuta 2021. 800 metrin juoksu kilpaillaan Uudella kansallisella stadionilla. ==Karsinnat== 800 metrin juoksuun osallistuu 48 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 1.45,20. Jos 48 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== 1\. kierros kilpaillaan 31. heinäkuuta. Välierät juostaan 1. elokuuta ja loppukilpailu 4. elokuuta. Palkintojenjakotilaisuus on 5. elokuuta. == Lähteet == Miesten 800 m
Yleisurheilu kesäolympialaisissa 2020 – naisten 800 m

Naisten 800 metrin juoksussa Tokion kesäolympialaisissa 2020 kilpaillaan 30. heinäkuuta – 3. elokuuta 2021. 800 metrin juoksu kilpaillaan Uudella kansallisella stadionilla. ==Karsinnat== 800 metrin juoksuun osallistuu 48 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 1.59,50. Jos 48 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== 1\. kierros kilpaillaan 30. heinäkuuta. Välierät juostaan 31. heinäkuuta ja loppukilpailu 3. elokuuta. Palkintojenjakotilaisuus on 4. elokuuta. == Lähteet == Naisten 800 m
Gondoli 2000

Gondoli 2000 Gondoli 2000 250px|Gondoli 2000 250px|Gondoli 2000 Paikkakunta: Kittilä, Suomi Talviurheilukeskus: Levi Ski Resort Tunturi: Levi Valmistaja: Doppelmayr Valmistumisvuosi: 2000 Rakenne Rakenne Tyyppi: Gondolihissi Kapasiteetti: 2 000 henkilöä/h Ala-asema: 220 m Yläasema: 522 m Korkeusero: 302 m Pituus: 1 410 m Pylväitä: 11 kpl Nopeus: 5 m/s Gondoli 2000 on Kittilän Sirkassa sijaitseva gondolihissi, joka vie Levin huipulle. Se oli Suomen ensimmäinen gondolihissi. Levin gondollihissillä kestää noin 5 minuuttia ja 10 sekuntia päästä huipulle. Se on yksi tunnetuimmista Levin tuntomerkeistä. Hissi palvelee talviaikaan muun muassa vieressä sijaitsevaa Levi Black -rinnettä, joka on yksi Suomen jyrkimmistä rinteistä. Siinä järjestetään perinteisesti jokavuotinen alppihiihdon maailmancupin pujottelukilpailu. Kesäaikaan se toimii maisemahissinä ja palvelee Levi Bike Parkin alamäkipyöräilyreittejä. Se täytti 20 vuotta kesä-heinäkuun vaihteessa 2020. == Lähteet == *Hissit – Levi levi.fi *Länsirinteet – Levi levi.fi *6-MGD Gondoli (Levi 2000) Lift-World.info === Viitteet === Luokka:Köysiradat Luokka:Kittilän rakennukset ja rakennelmat Luokka:Kittilän liikenne Luokka:Levi